

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

**Proiect**

**(nu produce efecte juridice) \***

**PRIMAR,**

**Dr. Dorin Florea**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2019**

**privind mandatarea SC Locativ SA – administratorul fondului locativ de stat la predarea către Judeţul Mureş a pivniţei nr. 1 din Corpul C1 al imobilului situat în Municipiul Târgu Mureş, Piaţa Trandafirilor nr. 5, judeţul Mureş**

***Consiliul local municipal Târgu Mureş, întrunit în şedinţă ordinară de lucru,***

Văzând expunerea de motive nr. …… din ……2019 iniţiată de Direcţia juridică, contencios administrativ şi administraţie publică locală – Serviciul juridic, contencios administrativ,

Având în vedere Decizia nr. 757/A/2016 pronunţată de Tribunalul Comercial Mureş în dosar nr. 1222/320/2013\*/a1, definitivă prin Decizia nr. 183/R din 22.01.2018 pronunţată în dosar nr. 296/43/2018 al Curţii de Apel Târgu Mureş,

În conformitate cu prevederile art. 36 alin. 1, alin. 2 litera a), art. 45 lin.1, art. 115 alin. 1 lit.b) din Legea nr. 215/2001 privind administraţia publică locală, republicată,

**H o t ă r ă ş t e** :

**Art. 1** Se mandatează SC Locativ SA – administratorul fondului locativ de stat la predarea către Judeţul Mureş a pivniţei nr. 1 din Corpul C1 al imobilului situat în Municipiul Târgu Mureş, Piaţa Trandafirilor nr. 5, judeţul Mureş

**Art. 2** Cu aducerea la îndeplinire a prevederilor prezentei hotărâri se încredinţează SC Locativ SA.

**Art. 3.** În conformitate cu prevederile art. 19, alin. 1, lit. e, din Legea nr. 340/2004, republicată, privind Instituţia Prefectului şi art. 3, alin. 1 din Legea nr. 554/2004, legea contenciosului administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Viză de legalitate**

**p. Secretarul Municipiului Târgu Mureş,**

**Director executiv D.J.C.A.A.P.L.**

**Cătană Dianora-Monica**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**

**R O M Â N I A (nu produce efecte juridice)\***

**JUDEŢUL MUREŞ**

**DIRECŢIA JURIDICĂ, CONTECIOS ADMINISTRATIV PRIMAR,**

**ŞI ADMINISTRAŢIE PUBLICĂ LOCALĂ Dr.Dorin Florea**

**SERVICIUL JURIDIC, CONTENCIOS ADMINISTRATIV**

**Nr. \_\_\_\_ din \_\_\_\_\_\_\_\_\_\_ 2019**

**E X P U N E R E D E M O T I V E**

**privind mandatarea SC Locativ SA – administratorul fondului locativ de stat la predarea către Judeţul Mureş a pivniţei nr. 1 din Corpul C1 al imobilului situat în Municipiul Târgu Mureş, Piaţa Trandafirilor nr. 5, judeţul Mureş**

La data de 29.01.2013, în dosarul nr. 1222/320/2013 al Judecătoriei Târgu Mureş a fost promovată cererea de chemare în judecată de către Judeţul Mureş, prin Preşedinţele Consiliului Judeţean Mureş împotriva Municipiului Târgu Mureş şi Consiliul Local al Municipiului Târgu Mureş având ca obiect constatarea nulităţii absolute a Protocolului nr. 8/1998 încheiat între Consiliul Local Tg. Mureş şi SC Locativ SA privind predarea pivniţei aparţinând imobilului din P-ţa Trandafirilor nr. 5 către SC Locativ SA ca aport social.

În primă instanţă, prin Sentinţa civilă nr. 6274/18.09.2013 Judecătoria Tg.Mureş a respins cererea ca fiind lipsită de interes.

Judeţul Mureş a promovat apel împotriva acestei sentinţe. Tribunalul Comercial Mureş a a respins apelul formulat de Judeţul Mureş, prin Decizia nr. 75/14.05.2014.

Judeţul Mureş a promovat recurs împotriva acestei decizii. Prin Decizia nr. 6153/16.12.2014 Curtea de Apel Mureş a admis recursul, a casat decizia atacată şi sentinţa instanţei de fond , trimiţând cauze spre rejudecare.

În urma rejudecării recursului de către Tribunalul Comercial Mureş în dosar nr. 1222/320/2013\*/a1 a fost pronunţată Decizia nr. 757/A/2016 prin care s-a dispus admiterea apelului, admiterea cererii înaintate de reclamantul Judeţul Mureş şi în consecinţă a fost constatată nulitatea absolută parţială a Protocolului nr. 8/01.07.1998 încheiat între Consiliul Local al Municipiului Târgu Mureş şi SC Locativ SA, respectiv în ce priveşte transmiterea/predarea pivniţei nr. 1 din Corpul C1 al imobilului situate în Târgu Mureş, Piaţa Trandafirilor nr. 5, judeţul Mureş în capitalul social al SC Locativ SA. De asemenea, s-a dispus rectificarea înscrierii în CF nr. 97160/N, număr cadastral nr. 633, 634/1 Târgu Mureş în sensul radierii dreptului de proprietate al Sc Locativ SA asupra pivniţei nr. 1 din Corpul C1 al imobilului situat în Tg. Mureş, P-ţa Trandafirilor nr. 5, judeţul Mureş şi înscrierea dreptului de proprietate al Judeţului Mureş asupra acestei părţi din imobil.

Municipiul Târgu Mureş şi Consiliul Local al Municipiului Târgu Mureş au promovat recurs împotriva deciziei mai sus menţionate.

Prin Decizia nr. 183/R din 22.01.2018 pronunţată în dosar nr. 296/43/2018 al Curţii de Apel Târgu Mureş s-a dispus respingerea recursului formulat de Municipiul Târgu Mureş şi Consiliul Local al Municipiului Târgu Mureş, Decizia nr. 757/A/2016 rămânând definitivă.

Prin adresa înregistrată sub nr. 5923/28.01.2019 Consiliul Judeţean Mureş, Direcţia economică, Compartimentul patrimoniu, servicii publice solicită să întreprindem demersurile necesare pentru predarea spaţiului cu destinaţia de pivniţă din Corpul C1 aferent imobilului situate în P-ţa Trandafirilor nr. 5.

În acest sens, având în vedere faptul că pivniţa nr. 1 din corpul C1 din imobilul situat în Tg. Mureş, P-ţa Trandafirilor nr. 5 a fost predat prin Protocolul nr. 8/1998 încheiat între Consiliul Local Tg. Mureş şi SC Locativ SA în vederea constituirii capitalului social al SC Locativ SA şi că s-a dispus prin hotărâre judecătorească predarea acestui imobil către Judeţul Mureş,

Ţinând cont de faptul că SC Locativ SA şi-a înscris această proprietate în cartea funciară,

Şi că această societate a fost de asemenea parte în litigiul la care am făcut referire, precum şi administratorul fondului locativ de stat,

Propunem mandatarea SC Locativ SAla predarea către Judeţul Mureş a pivniţei nr. 1 din Corpul C1 al imobilului situat în Municipiul Târgu Mureş, Piaţa Trandafirilor nr. 5, judeţul Mureş .

**Director executiv,**

**Cătană Dianora Monica**

**ŞEF SERVICIU,**

**Bîndilă Nadia**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 45-49 din Legea nr. 215/2001 R**